CELEX: 32005D0085
Language: lv
Date: 2005-01-26 00:00:00
Title: 2005/85/EK: Komisijas Lēmums (2005. gada 26. janvāris), ar ko paredz īpašus nosacījumus tādu pistāciju un atsevišķu no pistācijām iegūtu produktu importam, kuru izcelsmes vai nosūtīšanas valsts ir Irāna (izziņots ar dokumenta numuru K(2005) 117)Dokuments attiecas uz EEZ

3.2.2005   
            
            
               LV
            
            
               Eiropas Savienības Oficiālais Vēstnesis
            
            
               L 30/12
            
         
      KOMISIJAS LĒMUMS
   
   (2005. gada 26. janvāris),
   ar ko paredz īpašus nosacījumus tādu pistāciju un atsevišķu no pistācijām iegūtu produktu importam, kuru izcelsmes vai nosūtīšanas valsts ir Irāna
   (izziņots ar dokumenta numuru K(2005) 117)
   (Dokuments attiecas uz EEZ)
   (2005/85/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2002. gada 28. janvāra Regulu (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (1), un jo īpaši tās 53. panta 1. punkta b) apakšpunktu,
   tā kā:
   
               (1)
            
            
               Komisijas 1997. gada 11. decembra Lēmums 97/830/EK, ar ko atceļ Komisijas Lēmumu 97/613/EK un paredz īpašus nosacījumus tādu pistāciju un atsevišķu no pistācijām iegūtu produktu ievešanai, kuru izcelsmes vai nosūtīšanas valsts ir Irāna (2), vairākkārt ir būtiski grozīts.
            
         
               (2)
            
            
               Komisijas Lēmuma 97/830/EK juridiskais pamats ir 10. pants Padomes 1993. gada 14. jūnija Direktīvā 93/43/EK par pārtikas produktu higiēnu (3). Direktīva 93/43/EEK no 2006. gada 1. janvāra tiks atcelta ar Eiropas Parlamenta un Padomes 2004. gada 29. aprīļa Regulu (EK) Nr. 852/2004 par pārtikas produktu higiēnu (4). Šajā regulā vairs nav aizsardzības pasākuma juridiskā pamata.
            
         
               (3)
            
            
               Regula (EK) Nr. 178/2002 nosaka, ja ir acīmredzams, ka pārtika vai barība, kuras izcelsme ir Kopienā vai kura importēta no kādas trešās valsts, var radīt nopietnu risku cilvēku veselībai, dzīvnieku veselībai vai videi, ir jāpieņem pasākumi.
            
         
               (4)
            
            
               Ir konstatēts, ka pistācijās, kuru izcelsmes vai nosūtīšanas valsts ir Irāna, daudzos gadījumos ir pārmērīgi augsts aflatoksīna B1 līmenis.
            
         
               (5)
            
            
               Pārtikas zinātniskā komiteja ir atzīmējusi, ka aflatoksīns B1 potenciāli ir genotoksiska kancerogēna viela un pat ļoti mazās devās veicina aknu vēža iespējamību.
            
         
               (6)
            
            
               Tādēļ pistāciju imports no Irānas nopietni apdraud sabiedrības veselību Kopienā, un Kopienas līmenī ir jāpieņem aizsardzības pasākumi.
            
         
               (7)
            
            
               Komisijas Pārtikas un veterinārais birojs (PVB) higiēnas apstākļu pārbaudi Irānā pirmo reizi veica 1997. gadā un atklāja, ka higiēnas praksē un pistāciju izsekojamībā ir vajadzīgi uzlabojumi. Pilnvarotie nespēja apsekot visus pistāciju apstrādes posmus pirms eksportēšanas. Irānas iestādes ir uzņēmušās saistības jo īpaši attiecībā uz uzlabojumiem ražošanas, apstrādes, šķirošanas, pārstrādes, iesaiņošanas un transportēšanas jomā. Tādēļ pistācijām un atsevišķiem no pistācijām iegūtiem produktiem no Irānas bija jāpiemēro īpaši nosacījumi, lai nodrošinātu augstu sabiedrības veselības aizsardzības līmeni. Turpmākās misijas tika organizētas 1998. un 2001. gadā. Lai gan šo misiju laikā tika novēroti ievērojami higiēnas apstākļu un izsekojamības uzlabojumi, joprojām īpaši nosacījumi jāpiemēro pistācijām un atsevišķiem no pistācijām iegūtiem produktiem no Irānas, lai aizsargātu sabiedrības veselību.
            
         
               (8)
            
            
               Pistācijas un atsevišķus no pistācijām iegūtus produktus no Irānas drīkst importēt ar noteikumu, ka ir spēkā īpaši nosacījumi.
            
         
               (9)
            
            
               Viens no šādiem nosacījumiem ir vajadzība nodrošināt, lai pistācijas un no tām iegūti produkti būtu ražoti, šķiroti, apstrādāti, pārstrādāti, iesaiņoti un transportēti, ievērojot labu higiēnas praksi. Aflatoksīna B1 un kopējais aflatoksīna līmenis jānosaka paraugos, kas ņemti no sūtījuma tieši pirms izvešanas no Irānas.
            
         
               (10)
            
            
               Irānas valsts iestādēm jānodrošina tādi dokumentāri pierādījumi, ko pievieno katram Irānas izcelsmes vai no Irānas nosūtītam pistāciju sūtījumam un kas attiecas uz ražošanas, šķirošanas, apstrādes, pārstrādes, iepakošanas un transportēšanas apstākļiem, kā arī uz sūtījuma laboratorijas analīžu rezultātiem par aflatoksīna B1 un kopējo aflatoksīna līmeni.
            
         
               (11)
            
            
               Sabiedrības veselības interesēs dalībvalstis informēs Komisiju, nosūtot periodiskus pārskatus par visiem oficiālo pārbaužu analīžu rezultātiem, kas veikti attiecībā uz pistācijām un atsevišķiem no pistācijām iegūtu produktu sūtījumiem no Irānas. Šādi pārskati papildina pienākumu ziņot saskaņā ar Pārtikas un barības ātrās reaģēšanas sistēmu (RASFF), kas iedibināta ar Regulu (EK) Nr. 178/2002.
            
         
               (12)
            
            
               Ir svarīgi nodrošināt, lai paraugu ņemšana un pistāciju un atsevišķu no pistācijām iegūtu produktu sūtījumu no Irānas analīze tiktu saskaņoti veikta visā Kopienā.
            
         
               (13)
            
            
               2003. un 2004. gadā veiktajās pārbaudēs atklājās, ka daudzos pistāciju sūtījumos no Irānas maksimālais aflatoksīnu līmenis tika pārsniegts. Tādēļ ir jāierobežo veselības sertifikāta derīgums, lai ierobežotu transportēšanas un uzglabāšanas ilgumu, kad var veidoties aflatoksīni.
            
         
               (14)
            
            
               Šā lēmuma darbība ir regulāri jāpārskata, ņemot vērā Irānas kompetento iestāžu sniegto informāciju un garantijas, kā arī pārbaužu rezultātus, ko veikušas dalībvalstis, lai novērtētu, vai īpašie nosacījumi nodrošina pietiekamu sabiedrības veselības aizsardzības līmeni Kopienā un vai tie joprojām ir vajadzīgi.
            
         
               (15)
            
            
               Šajā lēmumā paredzētie pasākumi ievērojami ietekmē dalībvalstu kontroles resursus. Tādēļ ir jāpieprasa, lai visas izmaksas, kas rodas paraugu ņemšanas, analīzes un uzglabāšanas rezultātā, kā arī visas izmaksas, kas rodas, īstenojot oficiālus pasākumus attiecībā uz neatbilstošiem sūtījumiem, segtu importētāji vai attiecīgie pārtikas apritē iesaistītie tirgus dalībnieki.
            
         
               (16)
            
            
               Lēmums 97/830/EK ir attiecīgi jāatceļ.
            
         
               (17)
            
            
               Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
            
         IR PIEŅĒMUSI ŠO LĒMUMU.
   1. pants
   1.   Dalībvalstis drīkst importēt
   
               —
            
            
               pistācijas ar KN kodu 0802 50 00 un
            
         
               —
            
            
               grauzdētas pistācijas ar KN kodiem 2008 19 13 un 2008 19 93,
            
         kuru izcelsmes vai nosūtīšanas valsts ir Irāna, tikai tad, ja sūtījumam ir pievienoti oficiālas paraugu ņemšanas un analīzes rezultāti, kā arī I pielikumā dotais veselības sertifikāts, ko ir aizpildījis, parakstījis un pārbaudījis Irānas Veselības aizsardzības ministrijas pārstāvis. Veselības sertifikāts ir derīgs importam, kas veikts ne vēlāk kā 4 mēnešus pēc veselības sertifikāta izsniegšanas dienas.
   2.   Produktus, uz kuriem attiecas 1. punkts, drīkst importēt Kopienā tikai caur kādu no ievešanas vietām, kas minētas II pielikumā.
   3.   Katru 1. punktā minēto produktu sūtījumu identificē ar kodu, kas atbilst kodam, kurš norādīts oficiālās paraugu ņemšanas un analīzes rezultātos un veselības sertifikātā, kas minēti 1. punktā.
   4.   Katras dalībvalsts kompetentās iestādes nodrošina, ka 1. punktā minētie produkti ir pakļauti dokumentu pārbaudēm, lai nodrošinātu, ka tiek ievērota prasība attiecībā uz 1. punktā minēto veselības sertifikātu un paraugu ņemšanas rezultātiem.
   5.   Katras dalībvalsts kompetentās iestādes no katra 1. punktā minēto produktu sūtījuma ņem paraugu aflatoksīna B1 un kopējā aflatoksīna analīzei pirms laišanas tirgū no ievešanas vietas Kopienā.
   Dalībvalstis reizi trijos mēnešos iesniedz Komisijai ziņojumu par visu to oficiālo pārbaužu analīžu rezultātiem, kas veiktas 1. punktā minēto produktu sūtījumiem. Šo ziņojumu iesniedz mēneša laikā pēc katra ceturkšņa beigām (aprīlī, jūlijā, oktobrī un janvārī).
   6.   Visi sūtījumi, kam jāņem paraugi un jāveic analīzes, pirms laišanas tirgū no ievešanas vietas Kopienā, aizturami ne ilgāk kā uz 15 darba dienām. Importētājas dalībvalsts kompetentās iestādes izsniedz oficiālu pavaddokumentu, ar ko nosaka, ka sūtījums ir bijis pakļauts oficiālai paraugu ņemšanai un analīzei, un norāda analīzes rezultātus.
   7.   Ja sūtījums ir sadalīts, 1. punktā minētā veselības sertifikāta un 6. punktā minētā oficiālā pavaddokumenta kopijas, ko apstiprinājusi tās dalībvalsts kompetentā iestāde, kuras teritorijā ir notikusi sadalīšana, pievieno katrai sadalītā sūtījuma daļai līdz vairumtirdzniecības posmam un to ieskaitot.
   2. pants
   Šo lēmumu regulāri pārskata, ņemot vērā Irānas kompetento iestāžu sniegto informāciju un garantijas, un dalībvalstu veikto pārbaužu rezultātus, lai novērtētu, vai 1. pantā izklāstītie īpašie nosacījumi pietiekami aizsargā sabiedrības veselību Kopienā un vai tie joprojām ir vajadzīgi.
   3. pants
   Visas izmaksas, kas rodas, veicot paraugu ņemšanu, analīzi, uzglabāšanu un izsniedzot oficiālo pavaddokumentu, kā arī veselības sertifikāta un pavaddokumentu kopijas atbilstīgi 1. panta 4. līdz 7. punktam, sedz pārtikas apritē iesaistītais tirgus dalībnieks, kurš atbild par sūtījumu, vai arī tā pārstāvis.
   Pārtikas apritē iesaistītais tirgus dalībnieks, kurš atbild par sūtījumu, vai tā pārstāvis sedz arī visas izmaksas, kas saistītas ar oficiāliem pasākumiem, ko kompetentās iestādes veic attiecībā uz neatbilstošiem pistāciju vai atsevišķu no pistācijām iegūtu produktu sūtījumiem, kuru izcelsmes vai nosūtīšanas valsts ir Irāna.
   4. pants
   Lēmums 97/830/EK ir atcelts.
   5. pants
   Lēmumu piemēro no 2005. gada 1. februāra.
   Dalībvalstis veic pasākumus, kas vajadzīgi šā lēmuma izpildei. Dalībvalstis nekavējoties par to informē Komisiju.
   6. pants
   Šis lēmums ir adresēts dalībvalstīm.
   
      Briselē, 2005. gada 26. janvārī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 31, 1.2.2002., 1. lpp. Regulā grozījumi izdarīti ar Regulu (EK) Nr. 1642/2003 (OV L 245, 29.9.2003., 4. lpp.).
   
      (2)  OV L 343, 13.12.1997., 30. lpp. Lēmumā jaunākie grozījumi izdarīti ar Lēmumu 2004/429/EK (OV L 154, 30.4.2004., 19. lpp. Kļūdas labojums publicēts OV L 189, 27.5.2004., 13. lpp.).
   
      (3)  OV L 175, 19.7.1993., 1. lpp.
   
   
      (4)  OV L 139, 30.4.2004., 1. lpp. Kļūdas labojums publicēts OV L 226, 25.6.2004., 3. lpp.
   
   
      I PIELIKUMS
      
         
   
   
      II PIELIKUMS
      To ievešanas vietu saraksts, caur kurām pistācijas un atsevišķus no pistācijām iegūtus produktus, kuru izcelsmes vai ievešanas valsts ir Irāna, drīkst importēt Kopienā
      
                  Dalībvalsts
               
               
                  Ievešanas vieta
               
            
                  Beļģija
               
               
                  Antwerpen, Zeebrugge, Brussel/Bruxelles, Aalst
               
            
                  Čehija
               
               
                  Celní úřad Praha D5
               
            
                  Dānija
               
               
                  Visas Dānijas ostas un lidostas
               
            
                  Vācija
               
               
                  HZA Lörrach – ZA Weil am Rhein – Autobahn, HZA Stuttgart – ZA Flughafen, HZA München – ZA München-Flughafen, Bezirksamt Reinickendorf von Berlin, Abteilung Finanzen, Wirtschaft und Kultur, Veterinär- und Lebensmittelaufsichtsamt, Grenzkontrollstelle, HZA Frankfurt (Oder) – ZA Autobahn, HZA Cottbus – ZA Forst – Autobahn, HZA Bremen – ZA Neustädter Hafen, HZA Bremen – ZA Bremerhaven, HZA Hamburg-Hafen – ZA Waltershof, HZA Hamburg-Stadt, HZA Itzehoe – ZA Hamburg-Flughafen, HZA Frankfurt-am-Main-Flughafen, HZA Braunschweig-Abfertigungsstelle, HZA Hannover Hamburger Allee, HZA Koblenz – ZA Hahn-Flughafen, HZA Oldenburg – ZA Wilhelmshaven, HZA Bielefeld – ZA Eckendorfer Straße Bielefeld, HZA Erfurt – ZA Eisenach, HZA Potsdam – ZA Ludwigsfelde, HZA Potsdam – ZA Berlin-Flughafen Schönefeld, HZA Augsburg – ZA Memmingen, HZA Ulm – ZA Ulm (Donautal), HZA Karlsruhe – ZA Karlsruhe, HZA Berlin – ZA Dreilinden, HZA Gießen – ZA Gießen, HZA Gießen – ZA Marburg, HZA Singen – ZA Bahnhof, HZA Lörrach – ZA Weil am Rhein – Schusterinsel, HZA Hamburg-Stadt – ZA Oberelbe, HZA Hamburg-Stadt – ZA Oberelbe – Abfertigungsstelle Billbrook, HZA Hamburg-Stadt – ZA Oberelbe – Abfertigungsstelle Großmarkt, HZA Potsdam – ZA Berlin – Flüghafen Schönefeld, HZA Düsseldorf – ZA Düsseldorf Nord, HZA Stralsund (HZA HST) – ZA Ludwigslust (ZA LWL)
               
            
                  Igaunija
               
               
                  Muuga port BIP, Paljassaare port BIP, Paldiski-Lõuna port BIP, Dirhami port BIP, Luhamaa road BIP, Narva road BIP
               
            
                  Grieķija
               
               
                  Athina, Pireas, Elefsis, Aerodromio ton Athinon, Thessaloniki, Volos, Patra, Iraklion tis Kritis, Aerodromio tis Kritis, Euzoni, Idomeni, Ormenio, Kipi, Kakavia, Niki, Promahonas, Pithio, Igoumenitsa, Kristalopigi
               
            
                  Spānija
               
               
                  Algeciras (Puerto), Alicante (Aeropuerto, Puerto), Almeria (Aeropuerto, Puerto), Asturias (Aeropuerto), Barcelona (Aeropuerto, Puerto, Ferrocarril), Bilbao (Aeropuerto, Puerto), Cadiz (Puerto), Cartagena (Puerto), Castellon (Puerto), Ceuta (Puerto), Gijón (Puerto), Huelva (Puerto), Irun (Carretera), La Coruña (Puerto), La Junquera (Carretera) Las Palmas de Gran Canaria (Aeropuerto, Puerto), Madrid (Aeropuerto, Ferrocarril), Malaga (Aeropuerto, Puerto), Marin (Puerto), Melilla (Puerto), Murcia (Ferrocarril), Palma de Mallorca (Aeropuerto, Puerto), Pasajes (Puerto), San Sebastián (Aeropuerto), Santa Cruz de Tenerife (Puerto), Santander (Aeropuerto, Puerto), Santiago de Compostela (Aeropuerto), Sevilla (Aeropuerto, Puerto), Tarragona (Puerto), Tenerife Norte (Aeropuerto), Tenerife Sur (Aeropuerto), Valencia (Aeropuerto, Puerto), Vigo (Aeropuerto, Puerto), Villagarcia (Puerto), Vitoria (Aeropuerto), Zaragoza (Aeropuerto)
               
            
                  Francija
               
               
                  Marseille (Bouches-du-Rhone), Le Havre (Seine-Maritime), Rungis MIN (Val-de-Marne), Lyon Chassieu CRD (Rhône), Strasbourg CRD (Bas-Rhin), Lille CRD (Nord), Saint-Nazaire Montoir CRD (Loire-Atlantique), Agen (Lot-et-Garonne), Port de la Pointe des Galets à la Réunion
               
            
                  Īrija
               
               
                  Dublin – osta un lidosta,
                  Cork – osta un lidosta,
                  Shannon – lidosta
               
            
                  Itālija
               
               
                  Ufficio Sanità Marittima ed Aerea di Ancona
                  Ufficio Sanità Marittima ed Aerea di Bari
                  Ufficio Sanità Marittima ed Aerea di Genova
                  Ufficio Sanità Marittima di Livorno
                  Ufficio Sanità Marittima ed Aerea di Napoli
                  Ufficio Sanità Marittima di Ravenna
                  Ufficio Sanità Marittima di Salerno
                  Ufficio Sanità Marittima ed Aerea di Trieste
                  Dogana di Fernetti – Interporto Monrupino (Trieste)
                  Ufficio di Sanità Marittima di La Spezia
                  Ufficio di Sanità Marittima e Aerea di Venezia
                  Ufficio di Sanità Marittima e Aerea di Reggio Calabria
               
            
                  Kipra
               
               
                  Limasolas osta, Larnakas lidosta
               
            
                  Latvija
               
               
                  Grebņeva – sauszemes robežkontroles punkts ar Krieviju
                  Terehova – sauszemes robežkontroles punkts ar Krieviju
                  Pātarnieki – sauszemes robežkontroles punkts ar Baltkrieviju
                  Silene – sauszemes robežkontroles punkts ar Baltkrieviju
                  Daugavpils – dzelzceļa preču stacija
                  Rēzekne – dzelzceļa preču stacija
                  Liepāja – jūras osta
                  Ventspils – jūras osta
                  Rīga – jūras osta
                  Rīga – lidosta “Rīga”
                  Rīga – Latvijas pasts
               
            
                  Lietuva
               
               
                  Sauszemes robežkontroles punkti: Kybartai, Lavoriškės, Medininkai, Panemunė, Šalčininkai.
                  Lidosta: Vilnius.
                  Jūras osta: Malkų įlankos, Molo, Pilies.
                  Dzelzceļa robežkontroles punkti: Kena, Kybartai, Pagėgiai
               
            
                  Luksemburga
               
               
                  Centre Douanier, Croix de Gasperich, Luxembourg
                  Administration des Douanes et Accises, Bureau Luxembourg – Aéroport, Niederanven
               
            
                  Ungārija
               
               
                  Ferihegy – Budapest – lidosta
                  Záhony – Szabolcs-Szatmár-Bereg – sauszemes robežkontroles punkts
                  Eperjeske – Szabolcs-Szatmár-Bereg – dzelzceļa robežkontroles punkts
                  Nagylak – Csongrád – sauszemes robežkontroles punkts
                  Lökösháza – Békés – dzelzceļa robežkontroles punkts
                  Röszke – Csongrád – sauszemes robežkontroles punkts
                  Kelebia – Bács-Kiskun – dzelzceļa robežkontroles punkts
                  Letenye – Zala – sauszemes robežkontroles punkts
                  Gyékényes – Somogy – dzelzceļa robežkontroles punkts
                  Mohács – Baranya – osta
               
            
                  Malta
               
               
                  Maltas brīvosta, Maltas starptautiskā lidosta and Grand Habour
               
            
                  Nīderlande
               
               
                  Visas ostas, lidostas un visas robežstacijas
               
            
                  Austrija
               
               
                  HZA Feldkirch, HZA Graz, Nickelsdorf, Spielfeld, HZA Wien, ZA Wels, ZA Kledering, ZA Flughafen Wien, HZA Salzburg, ZA Klingenbach/Zweigstelle Sopron, ZA Karawankentunnel, ZA Villach
               
            
                  Polija
               
               
                  Bezledy – Warmińsko – Mazurskie – sauszemes robežkontroles punkts
                  Kuźnica Białostocka – Podlaskie – sauszemes robežkontroles punkts
                  Bobrowniki – Podlaskie – sauszemes robežkontroles punkts
                  Koroszczyn – Lubelskie – sauszemes robežkontroles punkts
                  Dorohusk – Lubelskie – sauszemes un dzelzceļa robežkontroles punkts
                  Gdynia – Pomorskie – jūras ostas robežkontroles punkts
                  Gdańsk – Pomorskie – jūras ostas robežkontroles punkts
                  Medyka-Przemyśl – Podkarpackie – dzelzceļa robežkontroles punkts
                  Medyka – Podkarpackie – sauszemes robežkontroles punkts
                  Korczowa – Podkarpackie – sauszemes robežkontroles punkts
                  Jasionka – Podkarpackie – lidostas robežkontroles punkts
                  Szczecin – Zachodnio – Pomorskie – jūras ostas robežkontroles punkts
                  Świnoujście – Zachodnio – Pomorskie – jūras ostas robežkontroles punkts
                  Kołobrzeg – Zachodnio – Pomorskie – jūras ostas robežkontroles punkts
               
            
                  Portugāle
               
               
                  Lisboa, Leixões
               
            
                  Slovēnija
               
               
                  Obrežje – sauszemes robežkontroles punkts
                  Koper – sauszemes robežkontroles punkts
                  Dobova – dzelzceļa robežkontroles punkts
                  Brnik – (lidosta)
                  Jelšane – (sauszemes robežkontroles punkts)
                  Ljubljana – (dzelzceļa un sauszemes robežkontroles punkts)
                  Sežana – (dzelzceļa un sauszemes robežkontroles punkts)
               
            
                  Slovākija
               
               
                  Vyšné Nemecké – sauszemes robežkontroles punkts, Čierna nad Tisou – dzelzceļa robežkontroles punkts
               
            
                  Somija
               
               
                  Visi Somijas muitas punkti
               
            
                  Zviedrija
               
               
                  Göteborg, Stockholm, Helsingborg, Landvetter, Arlanda, Norrköping
               
            
                  Apvienotā Karaliste
               
               
                  Belfast, Dover, Felixstowe, Gatwick Airport, Goole, Grimsby, Harwich, Heathrow Airport, Hull, Immingham, Ipswich, Leith, Liverpool, London (tostarp Tilbury, Thamesport un Sheerness), Manchester lidosta, Manchester konteineru termināls, Manchester starptautiskais kravu termināls, Manchester (tostarp Ellesmere ostu ), Middlesborough, Southampton.